./data/phi1038/phi001/phi1038.phi001.perseus-lat1.xml
Valerius Maximus
uero Philippus consul aduersus eundem ordinemlibertatem exercere non dubitauit: nam segnitiam pro rostris exprobrans alio sibi senatu opus esse dixit tantumque a paenitentia dicti afuit, ut etiam L  Crasso summae dignitatis atque eloquentiae uiro id in curia grauiter ferenti manum inici iuberet  ille reiecto lictore 'non es' inquit 'mihi, Philippe, consul, quia ne ego quidem tibi senator sum'